ai4bharat/Pralekha huggingface dataset:
وزارات ثقافت
راجہ رام موہن رائے کی زندگی پر مبنی رنگا رنگ اور پُرجوش ڈانس ڈرامہ آج سینٹرل وِستا میں ’ناری سمان‘ کےموضوع کے تحت منعقد ہوا
جدید ہندوستانی سماج کابانی کہے جانے والےراجہ رام موہن رائے کی زندگی پر مبنی ایک رنگا رنگ اور پُرجوش ڈانس ڈرامہ آج کرتویہ پتھ اور انڈیا گیٹ  میں منعقد کیا گیا۔ ’یوگ پورش راجہ رام موہن رائے‘ کے عنوان سے یہ پروگرام ’ناری سمان‘ کے موضوع پر مبنی ہے، جس کا اہتمام وزارت ثقافت کی راجہ رام موہن رائے لائبریری فاؤنڈیشن کر رہی ہے۔
6 نومبر 2022 کو کرتویہ پتھ پرڈانس ڈرامہ بھی منعقد کیا جائے گا۔
آزادی کا امرت مہوتسو کے حصے کے طور پر، راجہ رام موہن رائے کے 250 ویں یوم پیدائش کے موقع پر 22 مئی 2022 کو حکومت ہند کی وزارت ثقافت کی طرف سے ایک سال طویل جشن کا آغاز کیا گیا تھا۔
یہ آڈیو ویژول پیشکش بھی اس مہم کا حصہ ہے جس کے تحت ہر ہفتے سینٹرل وستا میں ثقافتی پروگرام منعقد کیے جائیں گے۔ معروف رقاص نیلے سین گپتا کی ہدایت کاری میں بننے والی اس پیشکش میں 40 فنکار شامل ہوئے ۔
راجہ رام موہن رائے کی زندگی پر مبنی ڈانس ڈرامہ ناظرین کو ان کے عظیم کاموں، اعلیٰ نظریات اور زندگی کے فلسفے سے قریب سے آشنا کر ایا ۔ یہ پیشکش شام 6.00 بجے شروع ہوئی اور اس پروگرام میں داخلہ سب کے لیے بالکل مفت تھا۔
مورخہ 22 مئی 1772 کو بنگال کےرادھا نگرمیں پیدا ہونے والے راجہ رام موہن رائے نے ہندوستان کی مذہبی، سماجی اور سیاسی اصلاحات میں نمایاں کردار ادا کیا۔ وہ برہمو سماج کے بانی تھے اور انہوں نے ہمیشہ جدید اور سائنسی نقطہ نظر کو فروغ دیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
12241
(Visitor Counter : 86
سماجی انصاف اور تفویض اختیارات کی وزارت
حکومت نے کووڈ وباء دیکھتے ہوئے مخنثوں کو فی کس 1500 روپے کی مالی امداد فراہم کی
مخنث افراد کی ذہنی صحت کی دیکھ بھال کے لئے 8882133897ہیلپ لائن نمبر شروع کیا گیا
ملک کووڈ-19 سے لڑ رہا ہے۔ ایسے میں وباء کے چلتے مخنث برادری بری طرح متاثر ہوئی ہے، کیونکہ ان کی روزی روٹی میں وسیع پیمانے پر رُکاوٹ پیدا ہوگئی ہے۔ملک کے موجودہ حالات میں یہ کمزور برادری بھاری بحران اور غذا و صحت جیسی بنیادی ضرورتوں کی زبردست کمی سے جوجھ رہی ہے۔
مخنث برادری کے لئے گزارہ بھتہ
موجودہ حالات میں مخنث برادری کے ممبروں کے ذریعے بڑی تعداد میں بحران میں ہونےسے جڑی کال اور ای مال آرہے ہیں، جو حکومت سے مدد اور حمایت کا مطالبہ کررہے ہیں۔ مخنث برادری کے لئے نوڈل وزارت ہونے کے سبب سماجی انصاف اور تفویض اختیارات کی وزارت نے ان کی بنیادی ضرورتیں پوری کرنے کےلئے مخنث برادری کے ہر فرد کو فوری راحت کی شکل میں 1500روپے کا گزارہ بھتہ دینے کا فیصلہ کیا ہے۔ اس مالی امداد سے مخنث برادری کو اپنی روزانہ کی ضرورتیں پوری کرنے میں مدد ملے گی۔مخنث افراد کے لئے کام کررہے این جی او اور برادری پر مبنی تنظیموں سے اس قدم کے بارے میں بیداری پیدا کرنے کے لئے کہا گیا ہے۔
کس طرح درخواست کریں
کوئی بھی مخنث شخص یا مخنث شخص کی طرف سے سی بی او کی جانب سے https://forms.gle/H3BcREPCy3nG6TpH7 میں بنیادی تفصیل، آدھار اور بینک اکاؤنٹ نمبر مہیا کرانے کے بعد مالی امداد کےلئے درخواست کرسکتا ہے۔یہ پروفارما سماجی انصاف اور تفویض اختیارات کی وزارت کے تحت آنے والے ایک خود مختار ادارے نیشنل انسٹی ٹیوٹ آف سوشل ڈیفنس کی ویب سائٹ پر دستیاب ہے۔ یہ معلومات زیادہ سے زیادہ مخنث افراد تک پہنچے، یہ یقینی بنانے کےلئے اس پروفارما کو این جی او اور سی بی او کی توسط سے سوشل میڈیا پر بھی مشتہر کیا جارہا ہے۔
وزارت نے پچھلے سال بھی مخنث برادری کو اتنی ہی مالی مدد اور راشن کِٹ مہیا کرائی تھیں۔ اس پر کل 98.50لاکھ روپے کی رقم صرف ہوئی تھی، جس سے ملک بھر کے تقریباً 7000مخنث افراد کو فائدہ ہواتھا۔
مشاورتی خدمات ہیلپ لائن
لوگ اس وقت ذہنی صحت کے مسائل سے نبردآزما ہے، اس لیے آس پاس کے حالات کے چلتے مدد ماننگے میں جھجک محسوس کرتے ہیں۔اسے دیکھے ہوئے سماجی انصاف اور تفویض اختیارات کی وزارت نے وباء سے پریشان مخنث افراد کےلئے ایک مفت ہیلپ لائن شروع کرنے کا بھی اعلان کیا ہے،جہاں وہ نفسیاتی حمایت اور ذہنی صحت کی دیکھ بھال کا مطالبہ کرسکتے ہیں۔کوئی بھی مخنث فرد ہیلپ لائن نمبر 8882133897پر ماہرین سے جڑ سکتا ہے۔یہ ہیلپ لائن پیر سے ہفتہ کے درمیان دوپہر 11:00 سے دوپہر 1:00 بجے تک اور دوپہر 3:00 بجے شام 5:00 بجے تک کام کرے گی۔اس ہیلپ لائن پر ماہرین اور نفسیاتی ماہرین کے ذریعے اُن کی ذہنی صحت کے لئے مشاورتی خدمات مہیا کرائی جائیں گی۔
مخنث افراد کی ٹیکہ کاری
موجودہ کووڈ؍ٹیکہ کاری مراکز میں مخنث افراد کےساتھ کوئی امتیاز نہ ہو، یہ یقینی بنانے کےلئے وزارت کی طرف سے تمام ریاستوں کے چیف سیکریٹریوں کو ایک خط بھی لکھا گیا ہے۔ ان سے مخنث برادری کو ٹیکہ کاری عمل کے بارے میں بتانے اور بیداری پھیلانے کے لئے مقامی زبانوں میں مخنث افراد کے درمیان بیداری کی تحریک چلانےا ور ان تک رسائی کی درخواست بھی کئی گئی۔ اس کے ساتھ ہی ریاستوں سے مخنث افراد کی ٹیکہ کاری کے لئے الگ چلتے پھرتے ٹیکہ کاری مرکز یا بوتھ کا انتظام کرنے کے لئے بھی کہا گیا ہے۔جس طرح ہریانہ اور آسام ریاستوں میں پہلے سے اس کاالتزام ہے۔
کیمیکلز اور فرٹیلائزر کی وزارت
کابینہ نے سال 20-2019ء میں فاسفیٹ اور پوٹاشکیمیاوی کھاد کے لئے اجزاء مبنی سبسڈی  کی شرحوں کو منظوری دی
نئی دہلی،31جولائی2019؍وزیر اعظم نریندر مودی کی صدارت میں اقتصادی امور کی کابینہ کمیٹی نے سال 20-2019ء کے لئے پی اینڈ کے کیمیاوی کھادکے لئے اجزاء پر مبنی سبسڈی کی شرحوں کے تعین کی کھاد کے محکمے کی تجویز کو منظوری دے دی ہے۔این بی ایس کے لئے منظور شدہ شرحیں نوٹیفکیشن کی تاریخ سے نافذ ہوں گی۔
|
|
سبسڈی کی شرحیں فی کلوگرام 
|
|
این 
|
|
پی 
|
|
کے 
|
|
ایس 
|
|
18.901
|
|
15.216
|
|
11.124
|
|
3.562
فی کلو گرام سبسڈی کی شرحیں نوٹیفکیشن سےپہلے وہی ہوں گی جو سال 19-2018ء کے لئے طے کی گئی تھیں۔
اخراجات:
پی اینڈ کے کھاد پر سبسڈی جاری کرنے کے اخراجات 20-2019ء میں 22875.50کروڑ روپے ہوں گے۔
فائدے:
یہ سبسڈی کھادبنانے والوں اور درآمد کاروں کو کھاد کی سپلائی کے لئے اور کھاد کی لاگت کو باضابطہ بنانے میں مدد کرے گی اور اس طرح 20-2019ء میں کسانوں کے لئے کھاد دستیاب ہوگی۔
پس منظر:
حکومت کھاد بنانے والوں؍ درآمد کاروں کے ذریعے کسانوں کو سبسڈی کی قیمت پر یوریا اور پی اینڈ کے، کی21گریڈ کی کھاد فراہم کرتی ہے۔ پی اینڈ کے کھاد پر سبسڈی کا بندوبست یکم اپریل 2010ء سے این بی ایس اسکیم کے ذریعے کیا جاتا ہے۔حکومت اپنے کسان دوست طریقہ کار کے مطابق کسانوں کو پی اینڈ کے، کی کھاد سستی قیمت پر دستیاب کرانے کی پابند ہے۔
وزیراعظم کا دفتر
وزیر اعظم نے مردوں کی لان بال ٹیم کو سلور میڈل جیتنے پر مبارکباد دی
وزیر اعظم جناب نریندر مودی نے برمنگھم سی ڈبلیو جی 2022 میں چاندی کا تمغہ جیتنے پر مردوں کی لان بال ٹیم کے کھلاڑی سنیل بہادر، نونیت سنگھ، چندن کمار سنگھ اور دنیش کمار کو مبارکباد دی ہے۔
ایک ٹویٹ میں، وزیر اعظم نے کہا؛
”سنیل بہادر، نونیت سنگھ، چندن کمار سنگھ اور دنیش کمار پر فخر ہے، جنھوں نے لان بال میں چاندی کا تمغہ جیتا ہے۔ ان کا ٹیم ورک اور استقامت قابل تعریف ہے۔ ان کی مستقبل کی کوششوں کے لیے نیک خواہشات۔ #Cheer4India“
ایٹمی توانائی کا محکمہ
ٹاٹا میمورئیل سینٹر
نئی دہلی، 16 مارچ 2022:
سائنس اور تکنالوجی اور ارضیاتی سائنس کے وزیر مملکت  ڈاکٹر جتیندر سنگھ نے آج ایک تحریری جواب کے تحت لوک سبھا کو مطلع کیا کہ ٹاٹامیمورئیل سینٹر ، ممبئی ایٹمی توانائی کا محکمہ، حکومت ہند کے ماتحت ایک امدادی ادارہ ہے جس کے مراکز مندرجہ ذیل مقامات پر قائم ہیں:
- ٹاٹا میمورئیل ہاسپٹل، ممبئی
- ایڈوانسڈ سینٹر فار ٹریٹمنٹ، ریسرچ اینڈ ایجوکیشن اِن کینسر ، کھارگھر ، نوی ممبئی
- مہامنا پنڈت مدن موہن مالویہ کینسر سینٹر ، وارانسی، اترپردیش
- ہومی بھابھا کینسر ہاسپٹل ، وارانسی، اترپردیش
- ہومی بھا بھا کینسر ہاسپٹل اینڈ ریسرچ سینٹر  سنگرور، پنجاب
- ہومی بھابھا کینسر ہاسپٹل اینڈ ریسرچ سینٹر  ملن پور، پنجاب
- ہومی بھابھا کینسر ہاسپٹل اینڈ ریسرچ سینٹر  وشاکھاپٹنم، آندھرا پردیش
- ڈاکٹر بی بورواہ کینسر انسٹی ٹیوٹ ، گواہاٹی، آسام
- ہومی بھابھا کینسر ہاسپٹل اینڈ ریسرچ سینٹر  مظفرپور، بہار
ٹاٹا میمورئیل سینٹر 40:60 کے تناسب سے معالجاتی خدمات فراہم کرتا ہے اور 60 فیصد خصوصی طور پر عام زمرے کے مریضوں کے لیے ہے جوکہ کینسر کے نادار مریضوں کے علاج کے لیے مفت یا انتہائی رعایتی علاج ہے۔
350ویں پارلیمانی اسٹینڈنگ کمیٹی کی سفارشات کے مطابق، ایٹمی توانائی کا محکمہ اور ٹاٹا میمورئیل ،ٹاٹا ٹرسٹ کے تعاون سے مختلف مقامات پر اضافی اکائیاں  قائم کر رہے ہیں۔
ٹاٹامیمورئیل سینٹر قومی کینسر گرڈ کے توسط سے خدمات فراہم کر رہا ہے جس کے کینسر کے علاج کے لیے بھارت بھر میں 250 سے زائد رکن مراکز ہیں ۔ اس میں متعدد علاقائی کینسر مراکز  ، ریاست اور مرکزی حکومت کے متعدد ہسپتال اور بھارت بھر کے نجی ہسپتالوں کے ساتھ اشتراک بھی شامل ہے۔ اس کے علاوہ، ٹاٹا میمورئیل سینٹر نے اپنی متعلقہ ریاستوں میں کینسر مراکز کے قیام اور انہیں ترقی دینے میں مختلف حکومتوں کو تکنیکی امداد فراہم کی ہے۔
وزارت دفاع
‘ بحری جہاز سازی کے ذریعے تعمیرِ قوم ’ کے موضوع پر ایف آئی سی سی آئی کا بین الاقوامی مذاکرہ – مہمان خصوصی وائس ایڈمیرل اے کے سکسینہ ، سی ڈبلیو پی اینڈ اے کا خطاب
نئی دہلی، 8 جولائی / پی وی ایس ایم ، اے وی ایس ، وی ایس ایم وائس ایڈمیرل اے کے سکسینہ ، جو بحری جنگی جہاز پیداوار اور حصول کے کنٹرولر  بھی ہیں ، انہوں نے بطور مہمانِ خصوصی صنعت اور بھارتی بحریہ کے میڈیا نمائندگان اور مندوبین سے آج فکی کانفرنس روم ، نئی دلّی میں منعقدہ ‘ جہاز سازی کے ذریعے تعمیر قوم ’ کے موضوع پر منعقد ہونے والے مذاکرے سے متعلق تعارفی تقریب کے دوران خطاب کیا ۔
اس موقع پر فکی کی دفاعی کمیٹی کے رکن سی ایم ڈی ای مکیش بھارگو اور ایل اینڈ ٹی دفاع کے ایگزیکیٹیو ڈائرکٹر اور رکن سی ایم ڈی ای سجیت سمادار ، فکی کے مشیر جناب وویک پنڈت ، فکی کے اسسٹنٹ سکریٹری جنرل ریئر ایڈمیرل جی کے ہریش ، نیول ڈیزائن کے ڈائرکٹر جنرل کیپٹن ڈی کے شرما ، پی آر او  ، فلیگ افسران ، بحریہ کے سینئر افسران اور ماہرین اور صنعت کے بڑے افسران بھی موجود تھے ۔
وائس ایڈمیرل اے کے سکسینہ نے مذکورہ تمام حاضرین سے خطاب کرتے ہوئے کہاکہ ابتداً وہ فکی اور ڈی جی این ڈی کا شکریہ ادا کرنا چاہیں گے کہ انہوں نے انہیں اس تعارفی تقریب کے دوران اتنے مقتدر عملے سے خطاب کرنے کا موقع فراہم کیا ۔ انہوں نے کہا کہ اس تقریب کے اہتمام کے لئے اس سے بہتر موقع اور نہیں ہو سکتا تھا کیونکہ ملک میں بحری جہاز سازی میں غیر معمولی ترقی کا رجحان دیکھا جا سکتا ہے ۔
وائس ایڈمیرل اے کے سکسینہ نے کہا کہ ایک فعال بحری جہاز سازی کی صنعت ، قومی مجموعی گھریلو پیداوار میں اپنا تعاون دیتی ہے اور اوپر سے نیچے تک خاطر خواہ پیمانے پر کاروبار اور روزگار کے مواقع فراہم کرتی ہے ۔ لہٰذا بحری جہاز سازی کو حکومتِ ہند کی میک ان انڈیا پہل قدمی کے تحت کلیدی حکمت عملی پر مبنی شعبے کے طور پر شناخت کیا گیاہے ۔ بحری جہاز سازی میں ہونے والی نمو دیگر صنعتوں پر بھی مثبت طور سے اثر انداز ہوتی ہے ۔ ان میں فولاد ، بجلی ، انجینئرنگ کے سا زو سامان ، بندر گاہ کا بنیادی ڈھانچہ ، تجارت اور جہاز رانی کی خدمات شامل ہیں ۔
وائس ایڈمیرل اے کے سکسینہ نے کہاکہ بحری جہا زسازی سے متعلق تمام تر پہلوؤں پر توجہ مرکوز کرنے کے لئے اس صنعت کی مزید ترقی ضروری ہے اور لازم ہے کہ بحری جہاز سازی کے شعبے میں تمام تر اختراعات کو اختیار کیا جائے ۔ فکی بھارتی بحریہ کے ڈائریکٹوریٹ آف نیول ڈیزائن  سے مربوط ہے اور 25 – 26 جولائی کو فکی ہاؤس ، نئی دلّی میں بین الاقوامی مذاکرے کا اہتما کرنے جا رہی ہے ۔ اس مذاکرے کا عنوان ‘ قومی جہاز سازی کے ذریعے تعمیرِ قوم ’ ہو گا ۔ اس مذاکرے کے پانچ اجلاسات ہوں گے ، جو جہاز سازی کے مختلف اور وسیع تر پہلوؤں پر احاطہ کریں گے ۔
توقع کی جاتی ہے کہ محترمہ رکشا منتری جناب راج ناتھ سنگھ افتتاحی تقریب میں مہمانِ خصوصی کی حیثیت سے شریک ہوں گے ۔ ریلوے اور اس مذاکرے کے اختتامی اجلاس کے مہمانِ خصوصی تجارت و صنعت کے وزیر جناب پیوش گوئل ہوں گے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2935
(Visitor Counter : 42
صحت اور خاندانی بہبود کی وزارت
مرکزی سرکار پر کووڈ-19 ٹیکوں کی نئی خریداری نہیں کرنے کا الزام لگانےو الی میڈیا رپورٹیں غلط اور حقائق پر مبنی نہیں ہیں
حال ہی کی کچھ میڈیا رپورٹوں میں یہ الزام لگایا گیا ہے کہ مرکزی سرکار نے کووڈ-19 ٹیکوں کی نئی خریداری کے لئے حکم جاری نہیں کئے۔ ان رپورٹوں کے مطابق اس کے لئے پچھلا حکم دو ویکسین تیار کرنے والی کمپنیوں کو مارچ 2021 میں دیاگیا تھا۔
یہ میڈیا رپورٹ پوری طرح سے غلط ہونے کے ساتھ ساتھ حقائق پر مبنی نہیں ہے۔
یہ واضح کیا جاتا ہےکہ سیرم انسٹی ٹیوٹ آف انڈیا  کو اس سال مئی جون اور جولائی مہینوں میں کووی شیلڈ ویکسین کی 11 کروڑ خوراکوں کے لئے صد فیصد عبوری بھگتان کی شکل میں 1732.50 کروڑ روپے  اس سال 28 اپریل 2021 کو ہی جاری کردیے گئے تھے اور کمپنی کو یہ رقم اسی دن یعنی 28 اپریل کو ہی بھیج دی گئی تھی۔کووی شیلڈ ویکسین کی 10 کروڑ خوراکوں کی سپلائی کے لئے دیے گئے پچھلے حکم کے بعد سے آج 3 مئی 2021 تک کمپنی کی طرف سے 8.774 کروڑ خوراک بھیجی جاچکی ہے۔ بالآخر یہ کہنا کہ بھارت سرکار نے نئے حکم جاری نہیں کئے پوری طرح سے غلط ہیں۔
کل 2 مئی 2021 تک بھارت سرکار نے ریاستوں، مرکز کے زیر انتظام علاقوں کو ویکسین کی 16.54 کروڑ اور خوراک مفت فراہم کرائی ہے۔ عوام کو ٹیکہ لگائے جانے کے لئے ریاستوں، مرکز کے زیر انتظام علاقوں کے پاس ابھی بھی 78 لاکھ سے زیادہ خوراک دستیاب ہیں۔ آنے والے تین دنوں میں ریاستیں، مرکز کے زیر انتظام علاقوں کو اس کے علاوہ 56 لاکھ سے زیادہ خوراک اور مل جائیں گی۔
نرم روی پر قیمت اور ایکسی لی ریٹیڈڈ نیشنل کووڈ-19 ٹیکہ کاری حکمت عملی کے تحت بھارت سرکار ہر ماہ مرکزی ڈرگ لیباریٹری  سے منظور شدہ ٹیکوں کے 50 فیصد کا اپنا حصہ خریدنا جاری رکھے گی اور ریاستی سرکاروں کو پہلے کی طرح مفت ٹیکے دستیاب کراتی رہے گی۔
کابینہ
کابینہ نے سائبر سیکورٹی کے شعبے میں تعاون کے سلسلہ میں بھارت اور مراقش کے درمیان
مفاہمت نامے کو منظوری دی
نئی دہلی، 2جنوری 2019/ وزیراعظم جناب نریندر مودی کی سربراہی میں مرکزی کابینہ نے آج سائبر سیکورٹی کے شعبے میں تعاون کے بارے میں ہندستان اور مراقش کے درمیان ایک مفاہمت نامے کو منظوری دے دی ہے۔ اس مفاہمت نامے پر 25 ستمبر 2018 کو دستخط کئے گئے تھے۔
اس مفاہمت نامے کا مقصد ہندستان اور مراقش کے درمیان سیکورٹی سے متعلق واقعات کی روک تھام ، حراست اور قرارداد میں معلومات اور ایک دوسرے کے تجربے کے تبادلے کے لئے قریبی تبادلے کو فروغ دینا ہے۔ مفاہمت نامے کے نفاذ کا نتیجہ یہ نکلے گا کہ سائبر سیکورٹی کے شعبے میں مراقش کے ساتھ ادارہ جاتی اور صلاحیت سازی کے ذریعہ سائبر سیکورٹی سیکٹر میں ایک دوسرے ملک کو فائدہ پہنچے گا۔
۔۔۔۔۔۔۔۔۔۔۔
U- 54
(Visitor Counter : 59
صحت اور خاندانی بہبود کی وزارت
کووڈ-19 وبائی مرض کے دوران ٹی بی کے مریضوں کو فراہم کی جانے والی نگہداشت لگاتار طورپر یقینی بنائیں:وزارت صحت
نئی دہلی ،24؍اپریل2020: صحت و کنبہ بہبود کے وزارت نے تمام ریاستوں ؍مرکز کے زیر انتظام علاقوں کو اس امر کو یقینی بنانے کے لئے مراسلہ ارسال کیا ہے کہ ریاستوں اور مرکز کے زیر انتظام علاقوں میں کووڈ -19 وبائی صورتحال کے دوران اور اس سے پیدا ہونے والی دیگر پریشانیوں کو درکنار کرتے ہوئے قومی ٹی بی خاتمے پروگرامکے تحت ٹی بی کے مریضوں کو لگاتار پیمانے پر معالجے کی تمام تر سہولتیں فراہم کرائیں اور ٹی بی کے مریضوں کی تشخیص کا کام مفاد عامہ میں کلی طورپر حسب معمول جاری رہے۔
جامع ہدایات میں تمام تر ٹی بی مریضوں کو ایک وقت میں ایک مہینے کی دوا کی فراہمی خواہ اس میں نئے تشخیص شدہ مریض شامل ہوں یا پہلے سے زیر معالجہ مریض ، سبھی کو دوائیں فراہم کرانے جیسی باتیں شامل ہیں۔ اس کے تحت سرکاری اور نجی دونوں شعبوں کے مریض اور ایسے ٹی بی مریض بھی شامل ہیں، جن پر ٹی بی کے عام دواؤں کا اثر نہیں ہوتا، سبھی شامل ہیں۔ریاستوں ؍مرکز کے زیر انتظام علاقوں کو بھی اس امر کو بھی یقینی بنانے کی ہدایت دی گئی ہے کہ ایسے مریض جن کےپاس آئی ڈی نہ ہو ، انہیں بھی ان کی سہولت کے مطابق ادویہ حاصل ہوں، تاکہ معالجے میں کسی طرح کا تعطل نہ پیدا ہو۔
ہدایت کے مطابق اگر کوئی ٹی بی کا مریض صحت سہولتوں تک رسائی حاصل کرنے میں ناکام رہتا ہے تو سہولت فراہم کرنے والوں کو اس کی دوائیں مریض کے گھر تک پہنچانی چاہئے۔کووڈ-19 کے پھیلنے کے نتیجے میں لاحق چنوتیوں کو مد نظر رکھتے ہوئے نیز لاک ڈاؤن کے پیش نظر وزارت نے اس امر کو یقینی بنانے کے احکامات جاری کئے ہیں کہ وافر مقدار میں دوائیں حاصل کی جائیں اور وافر مقدار میں دواؤں کی سپلائی بھی جاری رہے۔
وزارتِ تعلیم
یکم اپریل سے کیندریہ ودیالیہ میں داخلے کے لئے آن لائن رجسٹریشن کا عمل شروع ہوگا
رجسٹریشن پورٹل یکم اپریل سے 19 اپریل تک کھلا رہے گا
ملک بھر کے تمام کیندریہ ودیالیہ میں کلاس 1 کے لئےآن لائن اندراج ہوگا
نئی دہلی۔ 27 مارچ تعلیمی سال 2021-222 کے لئے کیندریہ ودیالیہ کی کلاس 1 میں داخلے کے لئے آن لائن رجسٹریشن یکم اپریل 2021 سے شروع ہوگا ، جبکہ کلاس 2 اور اس سے اوپر کے کلاسوں کے لیے رجسٹریشن آف لائن موڈ میں 8 اپریل 2021 سے شروع ہوگا۔
کلاس 1 کے لئے ، آن لائن رجسٹریشن یکم اپریل 2021 کو صبح 10:00 بجے شروع ہوگا اور 19 اپریل 2021 کو شام 7:00 بجے بند ہوگا۔ داخلہ کی تفصیلات ویب سائٹ https: //kvsonlineadmission.kvs.gov.in کے ذریعہ یا Android موبائل اپلی کیشن کے ذریعہ بھی حاصل کی جاسکتی ہیں۔
تعلیمی سال 2021-222 کے لئے کلاس I کے لئے کیندریہ ودیالیہ آن لائن داخلے کے لئے مزید معلومات https://kvsonlineadmission.kvs.gov.in/apps اور گوگل پلے اسٹور پر بھی دستیاب ہوں گی۔
کلاس 2 اور اس سے اوپر کا رجسٹریشن صبح 08.04.2021 ، صبح 8:00 بجے سے 15.04.2021 شام 4 بجے تک آف لائن موڈ میں نشستوں کی دستیابی کی بنیاد پر مدعو کئے جائیں گے۔
کلاس 11 کے لئے ، رجسٹریشن فارم کے وی ایس  کی ویب سائٹ  پر دستیاب 22-2021 میں داخلے کےلیے طے شدہ شیڈول کے مطابق ودیالیہ کی ویب سائٹ سے ڈاؤن لوڈ کیا جاسکتا ہے۔
سبھی کلاس کے لیے عمر کی تحدید 31.03.2021 ہوگی۔ نشستوں کا تحفظ ویب سائٹ  پر دستیاب کے وی ایس داخلہ ہدایت نامہ کے مطابق ہوگا۔
کووڈ – 19 کی موجودہ صورتحال کے پیش نظر کے وی ایس تمام سرپرستوں سے اپیل کرتا ہے کہ وہ مجاز اتھارٹی  کے ذریعہ جاری کردہ ہدایات پر عمل کریں۔
فی الحال ، کیندریہ ودیالیہ سسنگٹھن 1247 کا سلسلہ چلا رہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (

U-3133
(Visitor Counter : 162
ماحولیات، جنگلات اور موسمیاتی تبدیلی کی وزارت
ماحولیاتی تعلیم، آگاہی اور تربیت کی سرگرمیاں 
ماحولیات کی تعلیم، بیداری اور تربیت  ایک مرکزی شعبہ کی اسکیم ہے جو ماحولیات، جنگلات اور آب و ہوا کی تبدیلی کی وزارت کے ذریعے لاگو کی گئی ہے۔ اس کامقصد ماحولیاتی بیداری کو فروغ دینا اور ماحولیات کے تحفظ کے لیے طلباء کی شرکت کو متحرک کرنا ہے۔ اس اسکیم کے تحت دو بڑے پروگراموں، یعنی نیشنل گرین کور  پروگرام اور نیشنل نیچر کیمپنگ پروگرام  کے لیے گرانٹ ان ایڈ کو منظوری دی گئی ہے۔
این جی ایس پروگرام کے تحت، طلباء کو تعلیم دینے اور ماحولیاتی مسائل پر بیداری پھیلانے کے لیے اسکولوں اور کالجوں میں ایک لاکھ سے زیادہ ایکو کلب بنائے گئے ہیں۔ اس پروگرام کے تحت فی ایکو کلب 5000 روپے کی مالی امداد فراہم کی جاتی تھی جس میں فی ضلع 500 اسکول ایکو کلب اور فی ریاست 100 کالج ایکو کلب کی حد ہوتی تھی۔ ایکو کلبوں کی طرف سے شروع کی گئی سرگرمیوں میں شجرکاری کی مہات، صفائی مہم، اہم ماحولیاتی ایام منانا، کچرے کی علیحدگی کے ذریعے ٹھوس فضلہ کے انتظام کے بارے میں بیداری اور صلاحیت سازی، سبز عہد وغیرہ شامل ہیں۔
مزید برآں، این این سی پی کے تحت، طلباء کے لیے ملک کے مختلف محفوظ علاقوں/ نیچر پارکس/ ٹائیگر ریزروز میں فیلڈ وزٹ/ نیچر کیمپوں کے اناںتم کی مدد کی گئی اور نیچر ٹریل میں پائے جانے والے پودوں اور حیوانات کی چیک لسٹ تیار کرنے، پرندوں کی نگرانی، ٹریکنگ، گرین عہد وغیرہ جیسی سرگرمیاں شروع کی گئیں اور ان کیمپوں کے دوران گروپ مباحثے، تجربات کا تبادلہ وغیرہ کیا گیا۔ ان کیمپوں نے طلباء کو ’فطرت کا تجربہ‘ فراہم کیا اور ان میں فطرت اور اس کے تحفظ کے تئیں ان کی حساسیت کو متحرک کرنے کی بڑی صلاحیت موجود تھی۔ اس پروگرام کے تحت 2 راتوں اور 3 دن کے کیمپ کے لیے، فی طالب علم مالی امداد 2000 روپے سے زیادہ نہیں فراہم کیے جاتے تھے، جس میں ریاست/مرکز کے زیر انتظام علاقے میں 20 کیمپوں کی حد ہوتی ہے۔
مندرجہ بالا پروگراموں کو متعلقہ ریاستی حکومتوں/ مرکز کے زیر انتظام علاقے انتظامیہ کے ذریعہ نامزد کردہ ریاستی نوڈل ایجنسیوں کے ذریعے لاگو کیا گیا تھا۔ پچھلے تین سالوں کے دوران اس اسکیم کے لیے مختص کیے گئے فنڈز کی تفصیلات درج ذیل ہیں:
|
|
|
|
|
|

|
|
مالی سال
|
|
بجٹ تخمینہ 
|
|
نظرثانی شدہ تخمینہ
|
|
2019-20
|
|
50.00
|
|
55.00
|
|
2020-21
|
|
87.36
|
|
45.00
|
|
2021-22
|
|
60.00
|
|
60.00
ای ای اے ٹی اسکیم کو رواں مالی سال کے دوران تشکیل نو کر کے ’ماحولیاتی تعلیم پروگرام‘ میں تبدیل کیا گیا ہے۔
یہ معلومات ماحولیات، جنگلات اورآب و ہوا کی تبدیلی کے وزیر مملکت جناب اشونی کمار چوبے نے آج لوک سبھا میں ایک تحریری جواب میں فراہم کیں۔
وزارت دفاع
اسکواڈرن لیڈر سورج نائر  فلائنگ  کو  وایو سینا میڈل
نئی دلّی ،25 جنوری / اسکواڈرن لیڈر سورج نائر  ایم آئی – 17 وی 5 ہیلی کاپٹر یونٹ میں تعینات ہیں ۔
3 اپریل ، 2021 ء کو اسکواڈرن لیڈر نائر نے نکسلیوں سے متاثرہ ایک علاقے میں جھڑپ کے مقام پر ہونے والی کیژوولٹیز کو واپس لانے کے مشن پر جانے کے لئے اپنے آپ کو پیش کیا ۔ انہوں نے مشن کی موثر منصوبہ بندی اور کامیاب نفاذ کے لئے اعلیٰ حکام کو بیش قیمت معلومات فراہم کیں ۔ انہوں نے تیاریوں کی منصوبہ بندی کی اور مختصر نوٹس پر ہیلی کاپٹر اڑایااور اپنے مشن کے لیڈر کی طرح خدمات انجام دیں ۔
پہاڑیوں کے درمیان نکسلیوں سے متاثرہ علاقے کی پوری معلومات نہ ہونے کے باعث ، اُن کے مشن میں بڑا خطرہ موجود تھا ۔ ابتدائی ریکی میں ، انہوں نے مشن لیڈر کی اجازت سے ہیلی کاپٹر کے ذریعے علاقے کا جائزہ لیا اور اپنی اور دشمن کی فورسز کا پتہ لگاکر مناسب مقام کی جانکاری دی ۔ انہوں نے اپنے لیڈر کی جانب تیسرے ہیلی کاپٹر کی موثر طور پر رہنمائی کی ۔ طیارے کو ہینڈل کرنے میں ، انہوں نے زبردست مہارت کا مظاہرہ کیا اور نا ہموار سطح پر لینڈ کرتے ہوئے ، انہوں نے کیژوولٹیز کو بحفاظت وہاں سے نکالا ۔ اُن کے محکمے کے کِیریو ریسورس مینجمنٹ نے دشمن کے علاقے میں بحفاظت اِس کام کو انجام دینے میں اہم کردار ادا کیا ۔
اس کے بعد ، اِن کارروائیوں میں تعاون کے لئے بعد کے مشن میں ، انہوں نے جھڑپ کے مقام سے 8 شہیدوں کے جسدِ خاکی وہاں سے نکالے ۔ انہوں نے آپریشن کو جاری رکھنے کے لئے 120 کمانڈوز کو پہنچانے کا بھی کام کیا ۔ اُن کو دیئے گئے کام کے لئے ، اُن کے غیر معمولی عزم و استقلال ، حاضر دماغی اور دستیاب وسائل کے بہتر استعمال کی وجہ سے وہ لڑائی کے مقام پر اپنے مشن کو کامیابی سے انجام دے سکے ۔
اُن کی اِس غیر معمولی جرأت مندی اور ذاتی تحفظ کا خیال کئے بغیر انتہائی نا مساعدزون میں ، اُن کی کار کردگی کے لئے ، انہیں وایو سینا میڈل  کے لئے عطا کیا گیا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 746
(Visitor Counter : 146
سائنس اور ٹیکنالوجی کی وزارت
افریقی محققین کے لیے سی وی رمن انٹرنیشنل فیلوشپ کی فنڈنگ بڑھانے کے لیے صنعت کو شامل کیا جا سکتا ہے: ڈی ایس ٹی سکریٹری
سائنس اور ٹکنالوجی کے محکمہ کے سکریٹری محکمہ ڈاکٹر ایس چندر شیکھر نے اس بات پر روشنی ڈالی کہ ہندوستان نے افریقہ کے ساتھ کام کرنے سے ہمیشہ فائدہ اٹھایا ہے، اور باہمی طور پر فائدہ مند تعلقات نہ صرف سائنس اور ٹکنالوجی میں بلکہ تجارت، ثقافت اور سماجی سائنسز میں بھی بڑھتے ہوئے تعلقات کے لیے فائدہ مند ہیں۔ یہ بات ہندوستان میں افریقی مشنوں کے ساتھ سی وی رمن انٹرنیشنل فیلوشپ برائے افریقی محققین  پروگرام پر گول میز مباحثے کے دوران کہی ۔
ڈاکٹر چندر شیکھر نے نشاندہی کی کہ ’’محکمہ سائنس اور ٹکنالوجی،وزارت امور خارجہ  اور ہمارے افریقی دوستوں کے ساتھ، سی وی رمن فیلو شپ ، تربیتی پروگرام، اور تعلیمی اور سائنسی اداروں کو مضبوط بنانے جیسے مختلف صلاحیتوں کو بڑھانے کے پروگراموں پر کام کر رہا ہے۔ میری خواہش ہے کہ سی وی رمن فیلوشپ جرمنی کی الیگزینڈر وان ہمبولٹ فیلوشپ کی طرح مقبول ہو‘‘ ۔
فیڈریشن آف انڈین چیمبرز آف کامرس اینڈ انڈسٹری  کے توسط سے محکمہ سائنس اور ٹیکنالوجی  اور وزارت خارجہ ، حکومت ہند  نےافریقہ اور بھارت کے درمیان سائنسی اور تکنیکی تعاون کے ذریعے انسانی صلاحیتوں کی تعمیر کو فروغ دینے کے لیے انڈیا-افریقہ فورم سمٹ کے تحت افریقی محققین کے لیے سی۔ وی ۔ رمن فیلوشپ پروگرام کا آغاز کیا ہے۔
اس فیلوشپ کا مقصد افریقی محققین کو ہندوستان میں میزبان سائنسدانوں کی رہنمائی میں مختلف ہندوستانی یونیورسٹیوں اور آر اینڈ ڈی اداروں میں سائنس اور ٹیکنالوجی کے مختلف شعبوں میں باہمی تعاون کے ساتھ تحقیق کرنے کا موقع فراہم کرنا ہے۔ اس باوقار فیلو شپ کا مقصد سائنس اور ٹکنالوجی میں ہندوستان اور افریقی ممالک کے درمیان تعلقات کو مزید مضبوط کرنا ہے۔
ڈاکٹر چندر شیکھر نے کہا کہ فیلوشپ پروگرام لوگوں کے درمیان رابطے اور ایک دوسرے سے بہترین طریقوں کو سیکھنے کے لیے ہے۔ انہوں نے پروگرام پر نظرثانی کرنے کے لیے ایک انتظام پر زور دیا تاکہ رشتہ بہت آگے بڑھے۔
انہوں نے پروگرام کے ایک پارٹنر فکی سے بھی درخواست کی کہ وہ اضافی فنڈنگ کے لیے صنعت کو جوڑے۔
کمشنرز/سفیروں/ہندوستان میں افریقہ کے ہائی کمیشنوں/سفارت خانوں کے نمائندوں کے ساتھ ساتھ ڈی ایس ٹی اور فکی کے عہدیداروں نے بھی میٹنگ میں شرکت کی اور فیلوشپس کے بارے میں تبادلہ خیال کیا۔
جناب پونیت کنڈل، جوائنٹ سکریٹری، وزارت خارجہ  نے زور دیا کہ یہ افریقہ کے تئیں ہندوستان کی عہد بندی کا ایک اور عکاس ہے۔ انہوں نے افریقی مشن ممالک سے اپیل کی کہ وہ یونیورسٹیوں اور اداروں کے ذریعے فیلو شپ کو عام کریں تاکہ زیادہ سے زیادہ درخواستیں موصول ہو سکیں۔
جناب ایس کے وارشنے، ہیڈ انٹرنیشنل کوآپریشن، ڈی ایس ٹی، نے ہندوستان-افریقہ سائنس اور ٹیکنالوجی پارٹنرشپ فریم ورک اور اس کی سرگرمیوں کے بارے میں بتایا اور سی وی آر ایف پروگرام کے بارے میں تفصیل سے بتایا۔
وزیراعظم کا دفتر
وزیر اعظم نے یونیسکو کے عالمی ورثے کی فہرست میں شانتی نکیتن کے شامل ہونے پر مسرت کا اظہار کیا
وزیر اعظم جناب نریندر مودی نے شانتی نکیتن کے یونیسکو کے عالمی ورثے کی فہرست کا حصہ بننے پر مسرت کا اظہار کیا ہے۔
جناب مودی نے ایکس پر پوسٹ کیا:
’’اس بات پر خوش ہوں کہ شانتی نکیتن، جو گرودیو رابندر ناتھ ٹیگور کی تصوریت اور بھارت کے مالامال ثقافتی ورثے کا ایک مظہر ہے، اسے @UNESCO کے عالمی ورثے کی فہرست میں شامل کر لیا گیا ہے۔ یہ تمام بھارتیوں کے لیے فخر کا لمحہ ہے۔‘‘